**ส่วนที่ 4**

**การติดตามและประเมินผล**

**1. การติดตามประเมินผลยุทธศาสตร์**

แนวทางการพิจารณาการติดตามและประเมินผลแผนพัฒนาท้องถิ่นตามระเบียบกระทรวงมหาดไทย ว่าด้วยการจัดทำแผนพัฒนาขององค์กรปกครองส่วนท้องถิ่น พ.ศ. 2548 แก้ไขเพิ่มเติมถึงฉบับที่ 2 พ.ศ. 2559 เป็นแบบที่กำหนดให้คณะกรรมการติดตามและประเมินผลแผนพัฒนาท้องถิ่น ดำเนินการให้คะแนนตามเกณฑ์ที่กำหนดไว้ ซึ่งเป็นส่วนหนึ่งของการติดตามและประเมินผลแผนพัฒนา โดยดำเนินการให้แล้วเสร็จภายในหกสิบวัน นับแต่วันที่ประกาศใช้งบประมาณรายจ่าย มีรายละเอียดดังนี้

 1. แนวทางการพิจารณาการติดตามและประเมินผลยุทธศาสตร์เพื่อความสอดคล้องแผนพัฒนาท้องถิ่นสี่ปีประกอบด้วย

1.1 ข้อมูลสภาพทั่วไปและข้อมูลพื้นฐานขององค์กรปกครองส่วนท้องถิ่น 20 คะแนน

1.2 การวิเคราะห์สภาวการณ์และศักยภาพ 15 คะแนน

1.3 ยุทธศาสตร์ 65 คะแนน ประกอบด้วย

 (1) ยุทธศาสตร์ขององค์กรปกครองส่วนท้องถิ่น 10 คะแนน

 (2) ยุทธศาสตร์ขององค์กรปกครองส่วนท้องถิ่นในเขตจังหวัด 10 คะแนน

 (3) ยุทธศาสตร์จังหวัด 10 คะแนน

 (4) วิสัยทัศน์ 5 คะแนน

 (5) กลยุทธ์ 5 คะแนน

 (6) เป้าประสงค์ของแต่ละประเด็นกลยุทธ์ 5 คะแนน

 (7) จุดยืนทางยุทธศาสตร์ 5 คะแนน

 (8) แผนงาน 5 คะแนน

 (9) ความเชื่อมโยงทางยุทธศาสตร์ในภาพรวม 5 คะแนน

 (10) ผลผลิต/โครงการ 5 คะแนน

 คะแนนรวม 100 คะแนน เกณฑ์ที่ควรได้เพื่อให้เกิดความสอดคล้องและขับเคลื่อนเพื่อพัฒนาท้องถิ่นขององค์กรปกครองส่วนท้องถิ่น ไม่ควรน้อยกว่าร้อยละ 80 (80 คะแนน)

  **2. แนวทางการพิจารณาการติดตามและประเมินผลโครงการเพื่อความสอดคล้องแผนพัฒนาท้องถิ่นสี่ปีประกอบด้วย**

1. การสรุปสถานการณ์การพัฒนา 10 คะแนน

2. การประเมินผลการนำแผนพัฒนาท้องถิ่นสี่ปีไปปฏิบัติในเชิงปริมาณ 10 คะแนน

3. การประเมินผลการนำแผนพัฒนาท้องถิ่นสี่ปีไปปฏิบัติในเชิงคุณภาพ 10 คะแนน

4. ยุทธศาสตร์และแผนงาน 10 คะแนน

5. ยุทธศาสตร์ 60 คะแนน ประกอบด้วย

 (1) ความชัดเจนของชื่อโครงการ 5 คะแนน

 (2) กำหนดวัตถุประสงค์สอดคล้องกับโครงการ 5 คะแนน

 (3) เป้าหมาย (ผลผลิตของโครงการ) มีความชัดเจนนำไปสู่การตั้งงบประมาณได้ถูกต้อง 5 คะแนน

 (4) โครงการมีความสอดคล้องกับแผนยุทธศาสตร์ชาติ 20 ปี 5 คะแนน

 (5) เป้าหมาย (ผลผลิตของโครงการ) มีความสอดคล้องกับแผนพัฒนาเศรษฐกิจและสังคมแห่งชาติ ฉบับที่ 12 5 คะแนน

 (6) โครงการมีความสอดกับ Thailand 4.0 5 คะแนน

 (7) โครงการสอดคล้องกับยุทธศาสตร์จังหวัด 5 คะแนน

 (8) โครงการแก้ไขปัญหาความยากจนหรือการเสริมสร้างให้ประเทศชาติมั่นคง มั่งคั่ง ยั่งยืน ภายใต้หลักประชารัฐ 5 คะแนน

 (9) งบประมาณ มีความสอดคล้องกับเป้าหมาย (ผลผลิตของโครงการ) 5 คะแนน

 (10) มีการประมาณการราคากลางถูกต้องตามหลักวิธีการงบประมาณ 5 คะแนน

 (11) มีการกำหนดตัวชี้วัด (KPI) และสอดคล้องกับวัตถุประสงค์และผลที่คาดว่าจะได้รับ 5 คะแนน

 (12) ผลที่คาดว่าจะได้รับ สอดคล้องกับวัตถุประสงค์ 5 คะแนน

 คะแนนรวม 100 คะแนน เกณฑ์ที่ควรได้เพื่อให้เกิดความสอดคล้องและขับเคลื่อนการพัฒนาท้องถิ่นขององค์กรปกครองส่วนท้องถิ่น ไม่ควรน้อยกว่าร้อยละ 80 (80 คะแนน)

 **3. แนวทางการพิจารณาการติดตามและประเมินผลยุทธศาสตร์เพื่อความสอดคล้องแผนพัฒนาท้องถิ่นสี่ปีขององค์กรปกครองส่วนท้องถิ่นประเด็นการพิจารณา**

 1. ข้อมูลสภาพทั่วไปและข้อมูลพื้นฐานขององค์กรปกครองส่วนท้องถิ่น 20 คะแนน

 2. การวิเคราะห์สภาวการณ์และศักยภาพ 15 คะแนน

 3. ยุทธศาสตร์ ประกอบ ด้วย 65 คะแนน

 3.1 ยุทธศาสตร์ขององค์กรปกครองส่วนท้องถิ่น (10)

 3.2 ยุทธศาสตร์ขององค์กรปกครองส่วนท้องถิ่นในเขตจังหวัด (10)

 3.3 ยุทธศาสตร์จังหวัด (10)

 3.4 วิสัยทัศน์ (5)

 3.5 กลยุทธ์ (5)

 3.6 เป้าประสงค์ของแต่ละประเด็นกลยุทธ์ (5)

 3.7 จุดยืนทางยุทธศาสตร์ (5)

 3.8 แผนงาน (5)

 3.9 ความเชื่อมโยงทางยุทธศาสตร์ในภาพรวม (5)

 3.10 ผลผลิต/โครงการ (5) รวมคะแนน 100 คะแนน

**2. การติดตามและประเมินผลโครงการ**

 เทศบาลตำบลสะพลี ใช้การติดตามและประเมินผลโครงการ โดยใช้ตัวแบบวัดผลในเชิงปริมาณและคุณภาพ ตามที่จะกล่าวต่อไปในหัวข้อที่ 3.1 และมีหลักประเมินผลโครงการที่สำคัญ คือ การติดตามและประเมินผลโครงการว่าบรรลุวัตถุประสงค์ที่กำหนดไว้ในโครงการทุกประการหรือไม่อย่างไร

**3. สรุปผลการพัฒนาท้องถิ่น**

**3.1 การวัดผลในเชิงปริมาณและเชิงคุณภาพ**

 **การวัดผลในเชิงปริมาณ**

การประเมิลผลการดำเนินงานของเทศบาลตำบลสะพลี ตามเทศบัญญัติงบประมาณรายจ่ายประจำปีงบประมาณ พ.ศ. 2561 ที่มีการก่อหนี้ผูกพันและลงนามในสัญญาและมีการเบิกจ่ายงบประมาณแล้วรวม 90 โครงการ จำนวนเงิน 13,723,680 บาท โดยแยกเป็นยุทธศาสตร์ ดังนี้

|  |  |  |  |  |
| --- | --- | --- | --- | --- |
| **ยุทธศาสตร์** | **โครงการ** | **การก่อหนี้ผูกพัน/ลงนามในสัญญา** | **โครงการ** | **การเบิกจ่ายงบประมาณ** |
|  ๑. การพัฒนาด้านการคมนาคมและขนส่ง ๒. การพัฒนาเศรษฐกิจ ๓. การพัฒนาด้านสังคมและการศึกษา ๔. การพัฒนาด้านการเมืองและการบริหาร ๕. การพัฒนาด้านทรัพยากร/สิ่งแวดล้อม | 7๑35434 | ๑,884,30025,0008,204,6803,459,700150,000 | 7๑35434 | ๑,884,30025,0008,204,6803,459,700150,000 |

**การวัดผลในเชิงคุณภาพ**

เทศบาลตำบลสะพลี ได้นำนโยบายของรัฐบาล แผนพัฒนาเศรษฐกิจและสังคมแห่งชาติ แผนบริหารราชการแผ่นดิน ยุทธศาสตร์การพัฒนาของจังหวัด นโยบายการพัฒนาของผู้บริหารท้องถิ่นและยุทธศาสตร์การพัฒนาของเทศบาลตำบลสะพลี มาใช้เป็นแนวทางในการจัดทำแผนพัฒนาสามปี และได้มีการเปิดโอกาสให้ประชาชนมีส่วนร่วมในการเสนอโครงการที่เป็นปัญหา/ความต้องการของประชาชน มาบรรจุไว้ในแผนพัฒนาสี่ปี โดยการจัดทำเวทีประชาคมทุกชุมชน เพื่อให้ผลการดำเนินโครงการ/กิจกรรม สามารถนำไปสู่การแก้ไขปัญหาและประชาชนได้รับประโยชน์จากการดำเนินโครงการ/กิจกรรม สรุปได้ดังนี้

**1)** **การพัฒนาด้านคมนาคมและขนส่ง** : ได้ดำเนินการก่อสร้าง ปรับปรุง บำรุงรักษาซ่อมแซม ถนน ทางเท้า ขุดลอกคลอง รางระบายน้ำ บำรุงสาธารณูปโภคและสาธารณูปการต่างๆ เช่น ประปาหมู่บ้าน ขยายเขตไฟฟ้า เพื่อให้ประชาชนได้รับความสะดวกและปลอดภัยทั้งในเขตเทศบาลและแก่ประชาชนทั่วไป

**2) การพัฒนาด้านเศรษฐกิจ** : ได้พัฒนาและส่งเสริมอาชีพให้แก่ประชาชน รวมทั้งอุดหนุนกลุ่มอาชีพต่างๆ ซึ่งสามารถช่วยเหลือประชาชนได้ดีในระดับหนึ่ง

**3) การพัฒนาด้านสังคม :**  การพัฒนาคุณภาพชีวิตของประชาชน เป็นสิ่งจำเป็นเร่งด่วนที่เทศบาลเร่งดำเนินการ โดยจัดเงินอุดหนุนเพื่อพัฒนาการศึกษาให้แก่โรงเรียนในเขตฯ เป็นประจำทุกปี เพื่อพัฒนาด้านการศึกษา ในด้านสาธารณสุขได้มีการจัดกิจกรรมรณรงค์ส่งเสริมสุขภาพในชุมชน เช่นการจัดรณรงค์ให้กำจัดลูกน้ำยุงลาย เพื่อป้องกันการระบาดของโรคไข้เลือดออกในชุมชน จัดให้มีการฉีดวัคซีนป้องกันโรคพิษสุนัขบ้า ฯลฯ มีศูนย์ป้องกันและบรรเทาสาธารณภัย เพื่อช่วยสอดส่องดูแล ความปลอดภัยให้ประชาชนในเขตฯ นอกจากนั้น ยังจัดตั้งเป็นศูนย์กู้ชีพ-กู้ภัย เพื่อสามารถช่วยเหลือประชาชนได้อย่างทันท่วงที สร้างความปลอดภัยในชีวิตและทรัพย์สินมากขึ้น จัดให้มีศูนย์การเรียนรู้ ICT ชุมชน เทศบาลตำบลสะพลี เพื่อให้บริการด้านเทคโนโลยีและการสื่อสารแก่เด็กและเยาวชนในเขต ตลอดจนผู้สนใจต่าง ๆ จัดให้มีห้องสมุดชุมชนเทศบาลตำบลสะพลี เพื่อส่งเสริมการเรียนรู้แก่เด็กและเยาวชนในเขตฯ

**4) การพัฒนาด้านการเมือง การบริหาร** การพัฒนาด้านการเมือง การบริหาร มุ่งพัฒนาบุคลากร ปรับปรุงและพัฒนาเครื่องมือ เครื่องใช้และสถานที่ปฏิบัติงาน การป้องกันและบรรเทาสาธารณภัย และส่งเสริมการมีส่วนร่วมของประชาชน นอกจากนั้นได้ดำเนินการปรับปรุงการบริหารจัดการให้สอดคล้องกับแนวทางการบริหารกิจการบ้านเมืองที่ดี รวมถึงมีการเผยแพร่ข่าวสารและประชาสัมพันธ์การดำเนินงานให้ประชาชนได้รับทราบจัดเวทีประชาคมเพื่อทราบปัญหา ความต้องการของท้องถิ่น อย่างแท้จริง

 **5) การพัฒนาด้านทรัพยากรธรรมชาติและสิ่งแวดล้อม** เทศบาลตำบลสะพลีมีพื้นที่ติดชายฝั่งทะเล จึงมีการรณรงค์ให้ประชาชนมีจิตสำนึกที่ดีในการอนุรักษ์ทรัพยากรธรรมชาติและสิ่งแวดล้อม เช่น จัดให้มีการทำความสะอาดบริเวณชายหาดสะพลีอยู่เสมอ โดยร่วมกับหน่วยงานในเขตเทศบาลฯ จัดซื้อถังขยะ เพื่อเพิ่มประสิทธิภาพในการเก็บขยะรักษาความสะอาดของชุมชน

**4. ข้อเสนอแนะในการจัดทำแผนพัฒนาท้องถิ่นในอนาคต**

4.1 ผลกระทบนำไปสู่อนาคต

 ในทฤษฎีทางวิชาการการจัดการ ชี้ว่า องค์กรต่างๆไม่ว่าจะเป็นองค์กรภาครัฐหรือองค์กรเอกชนจะพัฒนา เติบโตและอยู่รอดได้ต้องมีการปรับตัวให้เข้ากับการเปลี่ยนแปลงของสภาพแวดล้อมภายนอก 4 ประการ (PEST) ตลอดเวลา ซึ่งประกอบไปด้วย

 1. สิ่งแวดล้อมด้านการเมือง (Political Environment)

 2. สิ่งแวดล้อมด้านเศรษฐกิจ (Economic Environment)

 3. สิ่งแวดล้อมด้านสังคม (Social Environment)

 4. สิ่งแวดล้อมด้านวิทยาการใหม่ๆ (Technology)

**สังคม**

**(Social)**

**การเมือง**

**(Political)**

พัฒนา เติบโต อยู่รอด

**องค์กร**

**(Organization)**

**เศรษฐกิจ**

**(Economic)**

**วิทยาการ**

**(Technology)**

จากแผนภาพ เทศบาลตำบลมีฐานะเป็นองค์กรภาครัฐองค์กรหนึ่ง จึงมีความจำเป็นที่จะต้องมีความสามารถในการปรับตัวให้เข้ากับการเปลี่ยนแปลงของสิ่งแวดล้อมต่างๆ 4 ประการดังที่กล่าวมาแล้ว เพื่อให้องค์กรพัฒนาเติบโตและอยู่รอดต่อไปได้ วิสัยทัศน์ในการปฏิบัติงานในองค์กรปกครองส่วนท้องถิ่นต้องวิเคราะห์ตามสิ่งแวดล้อมที่จะเปลี่ยนแปลงไปทั้ง 4 ประการ ดังนี้

1. การปรับตัวให้เข้ากับการเมือง (Political Environment) ที่เปลี่ยนแปลง

หากกล่าวถึงการปกครองของไทยในปัจจุบัน อาจแบ่งระดับการเมืองออกได้เป็น 2 ระดับ ได้แก่ การเมืองระดับชาติ และการเมืองระดับท้องถิ่น การเมืองระดับชาติ ได้แก่ การเมืองระดับรัฐบาล สมาชิกสภาผู้แทนราษฎร สมาชิกวุฒิสภา ในส่วนของการเมืองระดับท้องถิ่นนั้นยังสามารถแบ่งแยกย่อยออกได้เป็นหลายประเภท เช่น การเมืองของ อบจ. เทศบาล และอบต. หรือแม้กระทั่งการเมืองในระดับหมู่บ้านที่จะต้องมีการเลือกตั้งผู้ใหญ่บ้านโดยราษฎรในหมู่บ้านนั้นๆ เป็นต้น

ในสภาพข้อเท็จจริงปัจจุบันและผลงานวิจัยต่างๆที่เกี่ยวข้องต่างๆชี้ว่าการเมืองในระดับชาติ ยังมีอิทธิพลต่อการเมืองในระดับท้องถิ่นอยู่หลายประการ เช่น การเลือกตั้งในระดับท้องถิ่นต้องอาศัยภาพลักษณ์ของพรรคการเมืองระดับชาติเพื่อช่วยในการหาเสียง การให้เงินอุดหนุนเฉพาะกิจจากส่วนกลางมายังองค์กรปกครองส่วนท้องถิ่นโดยเลือกให้เฉพาะท้องถิ่นที่เป็นพรรคพวกเดียวกันกับส่วนราชการส่วนกลาง เป็นต้น

ในอนาคต อำนาจหน้าที่และบทบาทของนักการเมืองท้องถิ่นและข้าราชการท้องถิ่นจะเป็นอย่างไรนั้น ส่วนหนึ่งก็ขึ้นอยู่กับสิ่งแวดล้อมทางการเมืองโดยเฉพาะอย่างยิ่งอิทธิพลจากการเมืองระดับชาติซึ่งถ่ายทอดออกมาเป็นนโยบายของรัฐที่มีต่อ อปท. ซึ่งมักสลับสับเปลี่ยนกันปี 2 กรณี กล่าวคือการรวมอำนาจการปกครอง (Centralization) หรือ การกระจายอำนาจการปกครอง (Decentralization) ดังนั้น ผู้ที่จะปฏิบัติงานในเทศบาลจึงจำเป็นที่จะต้องทราบความเคลื่อนไหวของนโยบายอยู่ตลอดเวลา เพื่อบริหารจัดการ อปท.ให้เข้ากับสภาวการณ์ดังกล่าวที่เปลี่ยนแปลงอยู่ตลอดเวลา

ในส่วนของปัจจัยการเมืองระดับท้องถิ่นด้วยกันเองนั้น ทุกฝ่ายที่เกี่ยวข้องจะต้องเข้าใจบทบาทหน้าที่ของตนเอง ซึ่งโดยหลักการแล้วการตัดสินใจกำหนดนโยบายควรเป็นหน้าที่ของฝ่ายการเมืองท้องถิ่น ทุกฝ่ายควรต้องรู้ความเคลื่อนไหวและการเปลี่ยนแปลงของการเมืองท้องถิ่นในทุกระดับทั้งระดับ อบจ. เทศบาล อบต. และระดับหมู่บ้าน เพราะการเมืองท้องถิ่นเหล่านี้มีความเชื่อมโยงสัมพันธ์กันและจะต้องมีผลกระทบต่อ อปท.ไม่ทางตรงก็ทางอ้อม ข้าราชการท้องถิ่นควรพยายามปรับข้อเท็จจริงในท้องถิ่นให้เข้ากับระเบียบกฎหมายของรัฐ ซึ่งในบางครั้งระเบียบกฎหมายอาจไม่เหมาะกับสภาพปัญหาและความต้องการของคนในท้องถิ่นก็ต้องเป็นหน้าที่ของข้าราชการท้องถิ่น ที่จะต้องประยุกต์ใช้กฎหมาย ให้สามารถใช้ได้จริงตามสภาพและบริบทแวดล้อมของท้องถิ่นนั้นๆจึงจะได้ชื่อว่าเป็นนักบริหารการเปลี่ยนแปลงอย่างแท้จริง

 2. การปรับตัวให้เข้ากับเศรษฐกิจ (Economic Environment) ที่เปลี่ยนแปลง

 เมื่อสภาพเศรษฐกิจโดยรวมของประเทศไม่ดี ทำให้ประชาชนยากจนเพิ่มขึ้นเป็นสาเหตุของปัญหาอื่นๆที่กระทบต่อ อปท. ตามมาไม่ว่าจะเป็นปัญหายาเสพติด ปัญหาลักเล็กขโมยน้อย ปัญหาการค้าประเวณี

 อีกปัญหาหนึ่งประชาชนอาจขาดการมีส่วนร่วมทางการเมืองกับ อปท. เพราะต้องการเอาเวลาไปทำงานหาเงินเพื่อปากท้องของตนเองก่อนหรือบางครั้งอาจมีส่วนร่วมแค่การรับเงินแล้วไปลงคะแนนเสียงเลือกตั้ง รวมตลอดถึงปัญหาความยากจนของประชาชนจะสร้างความเข้มแข็งให้กับนโยบายประชานิยมโดยปริยายซึ่งอาจส่งผลกระทบทางลบในระยะยาว โดยเฉพาะอย่างยิ่งเป็นการส่งเสริมลักษณะนิสัยการพึ่งพิงรัฐอยู่ตลอดเวลาของประชาชน เป็นต้น

 ดังนั้นการสร้างกระบวนทัศน์ทางความคิดให้แก่ประชาชนตามหลัก “ตนเป็นที่พึ่งแห่งตน” และ “ปรัชญาเศรษฐกิจพอเพียง” ควรเป็นสิ่งสำคัญที่นักบริหาร อปท. ควรให้ความสนใจที่จะส่งเสริมและพัฒนาในประเด็นนี้

 3. การปรับตัวให้เข้ากับสังคม (Social Environment) ที่เปลี่ยนแปลง

 ชุมชนแต่ละชุมชนมีสภาพทางสังคมและวัฒนธรรมที่แตกต่างกัน ดังนั้น การปฏิบัติงานในแต่ละพื้นที่ก็ต้องเผชิญกับสภาพทางสังคมและวัฒนธรรมที่แตกต่างกัน เช่น บางพื้นที่อาจเป็นสังคมของคนพุทธ บางพื้นที่อาจเป็นสังคมของคนคริสต์หรืออิสลาม บางพื้นที่เป็นสังคมปฐมภูมิ (ชุมชนชนบท) บางพื้นที่เป็นสังคมทุติยภูมิ (ชุมชนในเมือง) บางพื้นที่ประชาชนให้ความร่วมมือกับกิจกรรมของ อปท. เป็นอย่างดี บางพื้นที่ประชาชนขาดความร่วมมือ บางพื้นที่อาจเป็นสังคมที่ประกอบด้วยชนเผ่าต่างๆมากมาย เป็นต้น

 สภาพสังคมไทยมักเป็นสังคมอุปถัมภ์ ผู้บริหารท้องถิ่นอาจมีแนวโน้มที่จะตัดสินกำหนดนโยบายไปตอบสนองต่อกลุ่มญาติพี่น้องของตน กลุ่มอื่นที่แพ้การเลือกตั้งเมื่อไม่ได้รับการตอบสนองก็หาทางโจมตี ก่อให้เกิดความขัดแย้งที่รุนแรงขึ้นในสังคมท้องถิ่นมากกว่าในอดีต ดังนั้น บุคลากรในเทศบาลจึงจำเป็นที่จะต้องเข้าใจผลกระทบที่มาจากสาเหตุการกระจายอำนาจสู่ท้องถิ่นที่ส่งผลโดยตรงต่อความสามัคคีในสังคมท้องถิ่นยุคปัจจุบัน ต้องมีความสามารถบริหารงานบนความขัดแย้งในสังคม เพราะคงไม่มีสังคมใดในประเทศไทยที่จะมีคนที่ชอบสิ่งที่เหมือนๆกันได้หมด การปฏิบัติงานทุกอย่างย่อมมีการเห็นด้วย ไม่เห็นด้วย ต่อต้าน และไม่ต่อต้าน อยู่คู่กับสังคมประชาธิปไตยเสมอสำคัญเพียงแต่ว่าจะสามารถลดระดับหรือแก้ไขความขัดแย้งที่รุนแรงนั้นได้อย่างไร

 4. การปรับตัวให้เข้ากับวิทยาการใหม่ๆ (Technology) ที่เปลี่ยนแปลง

 ในปัจจุบันกรมส่งเสริมการปกครองส่วนท้องถิ่นมีนยายส่งเสริมการพัฒนาบุคลากรโดยการฝึกอบรมอยู่เป็นประจำ เช่น การฝึกอบรมการใช้คอมพิวเตอร์โปรแกรมต่างๆ การฝึกอบรมการจัดทำเว็บไซต์องค์กร เป็นต้น ประกอบกับกรมส่งเสริมฯ มีเว็บไซต์เผยแพร่ข้อมูลข่าวสารต่างๆที่จำเป็นและเกี่ยวข้องกับการปฏิบัติงานของ อปท. ที่ปรับปรุงให้ทันสมัยอยู่ทุกวัน เช่น การเผยแพร่หนังสือสั่งการต่างๆผ่านช่องทางการสารบรรณอิเลกทรอนิคส์ เป็นต้น หากพนักงานท้องถิ่นให้ความสำคัญในการอ่านหนังสือสั่งการของกรมส่งเสริมฯทางอินเตอร์เน็ตอยู่เป็นประจำ ก็จะนำมาซึ่งการบริหารงานที่มีประสิทธิภาพและไม่ขัดต่อระเบียบ กฎหมายหนังสือสั่งการที่เปลี่ยนแปลงไปอยู่ตลอดเวลา

 4.2 ข้อสังเกต ข้อเสนอแนะ ผลจากการพัฒนา

 เทศบาลตำบลสะพลี มีข้อสังเกต ข้อเสนอแนะ ผลจากการพัฒนา โดยอิงการคาดการณ์การพัฒนาต่างๆอยู่ภายใต้สิ่งแวดล้อมภายนอกต่างๆ ดังต่อไปนี้

1) การเปลี่ยนแปลงในประเทศที่ส่งผลกระทบต่อเทศบาล

- รัฐธรรมนูญฉบับใหม่จะส่งผลต่อองค์กรปกครองส่วนท้องถิ่นอย่างไร

- แนวโน้มการควบรวมขององค์กรปกครองส่วนท้องถิ่น

- การเพิ่มขึ้นหรือลดลงของการจัดสรรเงินงบประมาณให้ อปท.

2) การเปลี่ยนแปลงในระดับภูมิภาคที่จะส่งผลกระทบต่อเทศบาล

AEC หรือ Asean Economics Community คือการรวมตัวของชาติในอาเซียน 10 ประเทศ โดยมี ไทย พม่า ลาว เวียดนาม มาเลเซีย สิงคโปร์ อินโดนีเซีย ฟิลิปปินส์ กัมพูชา บรูไน เพื่อที่จะให้มีผลประโยชน์ทางเศรษฐกิจร่วมกัน จะมีรูปแบบคล้ายๆ กลุ่ม Euro Zone นั่นเอง จะทำให้มีผลประโยชน์อำนาจต่อรองต่างๆ กับคู่ค้าได้มากขึ้น และการนำเข้า ส่งออกของชาติในอาเซียนก็เสรี ยกเว้นสินค้าบางชนิดที่แต่ละประเทศอาจจะขอไว้ไม่ลดภาษีนำเข้า (เรียกว่าสินค้าอ่อนไหว)

Asean จะรวมตัวเป็น ประชาคมเศรษฐกิจอาเซียนและมีผลเป็นรูปธรรม ณ วันที่ 31 ธันวาคม 2558 ณ วันนั้นจะทำให้ภูมิภาคนี้เปลี่ยนไปมากโดย AEC Blueprint (แบบพิมพ์เขียว) หรือแนวทางที่จะให้ AEC เป็นไปคือ

1. การเป็นตลาดและฐานการผลิตเดียวกัน

2. การเป็นภูมิภาคที่มีขีดความสามารถในการแข่งขันสูง

3. การเป็นภูมิภาคที่มีการพัฒนาทางเศรษฐกิจที่เท่าเทียมกัน

4. การเป็นภูมิภาคที่มีการบูรณาการเข้ากับเศรษฐกิจโลก

จากการที่เทศบาลตำบลสะพลีได้กำหนดยุทธศาสตร์การพัฒนาไว้ 5 ยุทธศาสตร์ ดังนั้น จึงวิเคราะห์การเปลี่ยนแปลงในระดับภูมิภาค หรือ การเข้าสู่ AEC ที่จะส่งผลกระทบต่อเทศบาลตำบลสะพลี ในยุทธศาสตร์ต่างๆ ดังนี้

1. ยุทธศาสตร์การพัฒนาด้านโครงสร้างพื้นฐาน

 การเข้าสู่ประชาคมเศรษฐกิจอาเซียน (AEC) ของไทย ทำให้องค์กรปกครองส่วนท้องถิ่นโดยเฉพาะอย่างยิ่งเทศบาลตำบลสะพลี ต้องให้ความสำคัญกับการพัฒนาโครงสร้างพื้นฐานเพื่อรองรับการหลั่งไหลเข้ามาของประชากรประเทศเพื่อนบ้านไม่ว่าจะเข้ามาในฐานะนักท่องเที่ยว คนทำงานหรือการอื่นใด การพัฒนาโครงสร้างพื้นฐานที่สำคัญ เช่น ถนน ป้ายจราจรที่มีภาษาอังกฤษและภาษาต่างประเทศที่จำเป็น เป็นต้น

2. ยุทธศาสตร์การพัฒนาเศรษฐกิจ

 การเข้าสู่ประชาคมเศรษฐกิจอาเซียน (AEC) ของไทย ทำให้องค์กรปกครองส่วนท้องถิ่นโดยเฉพาะอย่างยิ่งเทศบาลตำบลสะพลี ต้องให้ความสำคัญกับการพัฒนาด้านเศรษฐกิจ การส่งเสริมอาชีพ การรวมกลุ่มอาชีพ เพื่อรองรับการหลั่งไหลเข้ามาของประชากรประเทศเพื่อนบ้านไม่ว่าจะเข้ามาในฐานะนักท่องเที่ยว คนทำงานหรือการอื่นใด

3. ยุทธศาสตร์การพัฒนาคุณภาพชีวิตและสังคม

 - ปัญหาสังคมจะรุนแรงถ้าไม่ได้รับการวางแผนที่ดี เนื่องจากการมีขยะจำนวนมากขึ้น ปัญหาการแบ่งชนชั้น ถ้าคนไทยทำงานกับคนต่างชาติที่ด้อยกว่า อาจมีการแบ่งชนชั้นกันได้จะมีชุมชนสลัมเกิดขึ้น และอาจมี พม่าทาวน์ ลาวทาวน์ กัมพูชาทาวน์ ปัญหาอาชญากรรมจะรุนแรง สถิติการก่ออาชญากรรมจะเพิ่มขึ้นอย่างมากจากชนชั้นที่มีปัญหาคนจะทำผิดกฎหมายมากขึ้นเนื่องจากไม่กฎหมาย

 - การเข้าสู่ประชาคมเศรษฐกิจอาเซียน (AEC) ของไทย ทำให้องค์กรปกครองส่วนท้องถิ่นโดยเฉพาะอย่างยิ่งเทศบาลตำบลสะพลี ต้องให้ความสำคัญกับการจัดระเบียบชุมชนสังคมและความสงบเรียบร้อยมากขึ้น เนื่องจากกฎหมายและวัฒนธรรมของแต่ละชนชาติอาจมีความแตกต่างกัน ดังนั้น อาจมีการฝ่าฝืนกฎหมายจากชาวต่างชาติในไทยมากขึ้นทั้งโดยตั้งใจและความไม่รู้กฎหมาย อีกทั้ง อาจเกิดปัญหาอาชญากรรม ยาเสพติด เพิ่มมากขึ้นจากการหลั่งไหลของแรงงานต่างด้าวที่เข้ามาทำงานในไทยมากขึ้น

 - ปัญหาด้านสาธารณสุขที่สำคัญคงหนีไม่พ้น โรคติดต่อที่สำคัญ ไม่ว่าจะเป็นโรคเอดส์ ไข้เลือดออก ไข้หวัดนกและโรคอื่นๆ ที่มีผลมาจากการเคลื่อนย้ายแรงงานเข้ามาในไทย การค้ามนุษย์และการท่องเที่ยว มีความเสี่ยงต่อการปนเปื้อน การแพร่ระบาดของโรคศัตรูพืชและโรคระบาดสัตว์

 - การศึกษา ภาษาอังกฤษยังเป็นภาษาที่คนไทยมีความเชี่ยวชาญในการสื่อสารน้อยกว่าประเทศอื่นๆในอาเซียน ดังนั้น เทศบาลตำบลสะพลี จึงได้เริ่มสนับสนุนส่งเสริมให้มีการจัดฝึกอบรมให้ความรู้ภาษาอังกฤษให้กับประชาชนในพื้นที่เพื่อให้มีทักษะในการสนทนาภาษาอังกฤษเพิ่มมากขึ้น

 - ศาสนา อาจเกิดความขัดแย้งในการเผยแพร่ศาสนาของชาวต่างชาติที่เดินทางเข้ามาในไทยมากขึ้น เช่น อาจมีการเผยแพร่ศาสนาคริสต์ ศาสนาอิสลาม อาจมีการกระทบกระทั่งกันระหว่างผู้นับถือศาสนาที่ต่างกัน เช่น ชาวคริสเตียนมาท่องเที่ยวในวัดที่เป็นแหล่งท่องเที่ยวและมีการลบหลู่อย่างรู้เท่าไม่ถึงการณ์ เป็นต้น

 - วัฒนธรรม ประชาสังคมและวัฒนธรรมอาเซียน มีแผนปฏิบัติการด้านสังคมและวัฒนธรรมอาเซียน รุในแผนปฏิบัติการเวียงจันทร์ที่สำคัญ คือ การพัฒนามนุษย์และการสร้างอัตลักษณ์อาเซียน ต้องสร้างความตระหนักรู้ถึงความแตกต่างในมรดกทางวัฒนธรรม เช่น มุสลิมมีอาหารที่เป็นข้อห้าม ตามธรรมเนียมบรูไนไม่มีการจับมือกับเพศตรงข้าม การใช้มือซ้ายในการส่งของหรือนามบัตรให้แก่ชาวมุสลิมถือเป็นสิ่งไม่สุภาพ เป็นต้น

4. ยุทธศาสตร์การพัฒนาด้านบริหารจัดการ

 การบริหารภาครัฐต้องเร่งรัดพัฒนาให้ตอบสนองการให้บริการ โดยเฉพาะอย่างยิ่งการให้บริการในด้านการอนุญาต อนุมัติต่างๆ ซึ่งต้องมีคู่มือภาษาอังกฤษ จีน เป็นต้น เพื่อสื่อสารกับชาวต่างชาติที่ต้องการทำนิติกรรมต่างๆซึ่งเกี่ยวกับรัฐ เช่น การเสียภาษีบำรุงท้องที่ การเสียภาษีป้าย เป็นต้น อีกทั้งเจ้าหน้าที่ภาครัฐต้องพัฒนาการใช้ภาษาอังกฤษให้อยู่ในระดับที่สื่อสารกับผู้ใช้บริการที่เป็นชาวต่างชาติ

5. ยุทธศาสตร์การพัฒนาด้านทรัพยากรธรรมชาติและสิ่งแวดล้อม

 การเข้าสู่ประชาคมเศรษฐกิจอาเซียน (AEC) ของไทย ทำให้องค์กรปกครองส่วนท้องถิ่นโดยเฉพาะอย่างยิ่งเทศบาลตำบลสะพลี ต้องให้ความสำคัญกับการจัดระเบียบชุมชนสังคมและความสงบเรียบร้อยมากขึ้น เนื่องจากกฎหมายและวัฒนธรรมของแต่ละชนชาติอาจมีความแตกต่างกัน ดังนั้น อาจมีการฝ่าฝืนกฎหมายจากชาวต่างชาติในไทยมากขึ้นทั้งโดยตั้งใจและความไม่รู้กฎหมาย อีกทั้ง อาจเกิดปัญหาการบุกรุกพื้นที่ทางทะเล ด้วยสาเหตุทั้งที่เกิดจากคนไทยและชาวต่างชาติ สาเหตุที่เกิดจากคนไทยคือการเพิ่มของจำนวนประชากรทำให้มีที่ทำกินไม่เพียงพอต่อความต้องการ หรือการขายที่ดินให้นายทุนต่างชาติแล้วไม่มีที่ดินทำกินจึงต้องบุกรุกพื้นที่สาธารณะส่วนสาเหตุจากชาวต่างชาติ อาจมีนายทุนเข้ามาทำลายทรัพยากรธรรมชาติและสิ่งแวดล้อม เช่น การทำลายทรัพยากรทางทะเล การบุกรุกพื้นที่ชายทะเล